|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-20/2018-02/419.03.2018. годинеНемањина 22-26 Б е о г р а д |

**Одговор 1 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам **Одговор 1** на захтев за додатним информацијама или појашњењима у вези са припремањем понуде у отвореном поступку јавне набавке услуге - Организација радионица, сајмова, семинара и других догађаја у оквиру реализације Твининг пројекта ИПА 2013 „Даљи развој заштите потрошача у Србији“, ЈН О-1/2018.

**Питање 1:** Да ли је довољно да у фази подношења понуде понуђачу омогућено да достави САМО потписану и печатирану изјаву (образац за изјаву је у прилогу конкурсне документације) да под материјалном и кривичном одговорношћу потврђује да испуњава услове, без достављања копија докумената којима се то доказује? Из доњег објашњења разуме се да САМО понуђач чија понуда буде оцењена као најповољнија доставља ова документа на увид.

**Одговор 1: У** складу са Конкурсном документацијом и чланом 77. став 4. ЗЈН („Сл. гласник РС“ број 124/12, 14/15 и 68/15) испуњење **Обавезних и Додатни услови у фази достављања понуде доказује се достављањем потписане и печатиране** Изјавео испуњавању услова за учешће у поступку јавне набавке, Образац 11.Конкурсне документације.

 Такође, на страни 29/58 Конкурсне документације је дефинисано да се **за додатни услов дефинисан у такчки 5**., **поред достављања Изјаве у** складу са чланом 77. став 4. ЗЈН („Сл. гласник РС“ број 124/12, 14/15 и 68/15) достављају и Образац 13 и Образац 14 Конкурсне документације.

|  |  |
| --- | --- |
| 5. да располаже **неопходним пословним капацитетом**:1) да је у периоду од три године од дана истека рока за подношење понуда организовао најмање 10 догађаја, као што су радионице,семинари,конференц-ије и други промотивни догађаји, за најмање три ранија корисника/референтна Наручиоца. Обим догађаја треба да је од минимум 25 званица по догађају. Од захтеваних минимум 10 организованих догађаја, потребно је да је минимум 3 догађаја организовано ван територије града Београда. |  У складу са чланом 77. став 4. ЗЈН („Сл. гласник РС“ број 124/12, 14/15 и 68/15) испуњеност услова из тачке 5. Табеле 1. **Понуђач у понуди доказује достављањем изјаве којом под пуном материјалном и кривичном одговорношћу потврђује да испуњава овај услов**.Чланоном 79. став 2. ЗЈН („Сл. гласник РС“ број 124/12, 14/15 и 68/15) је предвиђено да ако је понуђач доставио изјаву из члана 77. став 4. овог закона, **наручилац је пре доношења одлуке о додели уговора дужан да од понуђача чија је понуда оцењена као најповољнија затражи да достави копију захтеваних доказа о испуњености услова, а може и да затражи на увид оригинал или оверену копију свих или појединих доказа. Наручилац доказе може да затражи и од осталих понуђача.** Наручилац није дужан да од понуђача затражи достављање свих или појединих доказа уколико за истог понуђача поседује одговарајуће доказе из других поступака јавних набавки код тог наручиоца.**1. Докази који се достављају уз понуду:** „**Образац - Потврда о референцама“** – попуњен, потписан од стране овлашћеног лица ранијег корисника (референтног наручиоца) и **оверен печатом** ранијег корисника (референтног наручиоца) (**Образац 13 и Образац 14** Конкурсне документације). Прихватљива је и потврда на меморандуму референтног наручиоца која садржи све релевантне податке за оцену испуњености овог услова.  **Напомена:** Наручилац задржава право да изврши проверу испуњености услова захтевом да понуђач достави и друге доказе као и непосредним увидом. **Напомена**: * У случају да понуду подноси група понуђача, услов из тачке 5. група понуђача испуњава заједно, те је потребно доставити тражени доказ за чланове групе који испуњавају овај услов заједно. Довољно је да један од чланова групе понуђача испуни овај услов и достави доказ.
* У случају да понуђач подноси понуду са подизвођачем, овај доказ **не треба доставити за подизвођача**.Понуђач мора самостално да испуни овај услов.
 |

**Питање 2:** У вези са условима који се односе на референце: да ли је потребно да смо референтне услуге реализовали за различите наручиоце у протекле три године или је могуће да смо наведене активности организовали за истог наручиоца?

*Техничка спецификација, Ставка 1,2,3 и 4 – Организација, логистика и координација догађаја*

**Одговор 2:** За испуњење пословног капацитета дефинисано је да понуђач располаже неопходним пословним капацитетом, односно да је упериоду од три године од дана истека рока за подношење понуда организовао **најмање 10 догађаја**, као што су радионице,семинари,конференц-ије и други промотивни догађаји, **за најмање три ранија корисника/референтна Наручиоца.**

**Питање 3:** У опис ове услуге су укључени и материјални/продукцијски трошкови (закуп конференцијске сале и опреме, закуп простора у тржном центру, хостесе, таблет). Да ли је потребно изразити појединачне цене ових материјалних трошкова или оне могу бити део укупне услуге?

**Одговор 3:** Потребно је да понуђач достави цену укупне услуге за сваку наведену ставку у техничкој спецификацији и у складу са њеним описом.

**Питање 4:** Да ли ће 11 радионица које се организују ван Београда бити организовано у 11 различитих општина или ће се радионице понављати у неким општинама?

**Одговор 4:** Очекује се да ће 11 радионица бити организовано у 5-6 градова у Републици Србији.

**Питање 5:** Да ли добављач дистрибуира саопштење за медије или је у обавези само да га достави наручиоцу? Да ли добављач позива медије на догађаје, шаље најаве медијима?

**Одговор 5:** Добављач је у обавези да након сваког организованог догађаја пошаље Наручиоцу саопштење за јавност.

У складу са напоменом на страни 35/58 Конкурсне документације, а у зависности од потребе, Наручилац може тражити од Добављача да на неким догађајима обезбеди присуство медија, и у складу са тим пошаље најаву.

Одговори на питања објављују се на Порталу јавних набавки и интернет страници Наручиоца и чине саставни део Конкурсне документације.

 Комисија наручиоца